From: ulrich@mips.complang.tuwien.ac.at (Ulrich Neumerkel)
Subject: Wengan dea Feiad"ag, X-mas (long)
Keywords: Wienerisch, Vienniese, dialect, Vienna, bible, X-mas
Reply-To: ulrich@mips.complang.tuwien.ac.at
Organization: Technische Universitaet Wien, Institut fuer Computersprachen
Date: Tue, 22 Dec 1992 23:31:49 GMT



Leidln, Hawara, Gschroppn und Mendschn!

Jedz is boid Zeid. Boid haum ma greware Feiad"ag. Kane Oblazzki mer in dera
Gruppn. Es hobts eich jo eh scho ausxs"angd. A waunn da heiriche
Christkindlmoagt wida amoi a Grisskindmoagt woa. Oda a Griasskindlmoagt.
W"au, a Griss woa scho und allw"au umanaundagriassn tua ma jo a.

[Something about pronounciation: All umlauts are noted explicitly:
"a "o "u. But the sequence ,,oe'' is pronounced just like that, or as
,,oi'' or ,,o"a'', mostly it corresponds to ,,al'' in HG. The h is always
pronounced except in ch sch and proper names. v is not used since it is too
ambiguous. ' is just nothing (mostly a d or t or tt in HG).
Doubling vocals like ii means should stretch]

[Another remark: The following book does neither possess imprimatur nor
nihil obstat. Use it at your own risk.  On the other hand, it was not
critizised officially. It merely caused considerable discussions, in favor
and against. :-)]

(aus: Wolfgang Teuschl, Da Jesus und seine Hawara --- Das Neue Testament
im Wiener Dialekt, Verlag Karl Schwarzer, ISBN 3-900392-01-3)

          Wia da Jesus auf d W"od kuman is

Oesdan, gem ma s au, in Jesus sei Aansabosd, in Christus sein, in Heagod
sein Buam seine. (Markus 1,1)

Und zwoa is da Jesus Christus der Oat auf d W"od kuman: Sei Mamsch, d Maria,
is fahawad gwesen mid an gwissn Joseph; und befua s nu wos ghobd h"ad mid
den, hod sa si aussagschd"od, das s an Gschroppm griagd; nua woa dea fon
H"aulichn Geisd. Jezd woa ia Oeda, da Joseph, owa r a S"o"o fo an Mentschn,
und weng den hod a si denkd: Mochsd ka gross Wossa, w"au s di oweghaud hod,
gibsd ia in Weisl gaunz in da Ghaam. Und daw"au a nu in Wiglwogl woa, wos a
mochn soe, hod eam draamd, das a Engl fon Heagod owa segld und zu eam sogd:
,,Joseph, schau das d dein Aa'l, in David, ka Schaund mochsd; oeso dua da
nix au und bleib bikkn bei deine Braud, bei da Maria, w"au dea
Baumpal"adsch, wos s griagd, den hod ia da H"auliche Geisd gmochd. An Buam
wiad s auf d W"od bringan; und haassn soe a Jesus, weng den, das a d gaunzn
Greanan fo d Leid beegln wiad.'' (Matth"aus 1, 18-21)

Jezd hod owa grod domoes da Keisa Augustus augschoffd ghobt, das iwaroe
genau aufgschriim wiad, wea wo dahaam is und w"uf"u das s oeso san, wos a
unta seine Fuchdl hod. Des woa s easchdemoe, das sa si des oes in dera Oat
ausdiwidiad haum; und zwoa is de gaunze Gschichd bassiad, wia da Quirinius
da Owakapo fo gaunz Syrien woa. Und ole san ausgridn, si an M"odeze'l hoen,
a jeda duathii, wo r a hea woa. Da Joseph hod si aa d Schuach schmiad und is
aus Nazaret oom in Galil"aa owe nach Jud"aa, in David sei Schdod eine,
godichkeid noch Betlehem (w"au a nemlich iwa sim Schaff"an Eabsn fauwaundt
woa mi n David und oeso duat zuaschdendich woa), damid a si midsaumt da
Maria, seina Braud, de wos grod kuaz fua n Ausschidn woa, aufschreim lossd.
Und grod wia s duat woan, is s so weid gwesn. Und si hod ian Buam (ian
easchdn Gschroppm) auf d W"od brochd, und w"aul ole Wiadsheisa bumfoe gwesn
san und niagns a Kammal frei woa, hod s eam in a boa Fezzaln eigwikkld und
hod eam eineglegd in a so an Schroong, wo ma sunzd fia d Rindfiicha s Hei
einelaad. (Lukas 2,1-7)

          Wia des mid d Schofhoeda woa

Und in dens"o"om Grezzl woan Schofhoeda draussd, de wos in da Nochd auf
eanare Lamp"an aufbassd haum. Auf amoe is denen a Engl zuwegschdiing, und
oes woa so wunda, wia waun da Heagod s"owa rundumadum glaunzad, und do is
eana gaunz schee entrisch wuan. Dea Engl hod xogd zu eana: ,,No, no, kumz,
kumz, i bi ned da Momoo. [F"urchtet Euch nicht.] Fraunk, wos i eich daz"o"o,
is nua leiwaund, und do wean ole wos haum dafoo. W"au heit is fia eich in
David seina Schdod drin da Messias auf d W"od kuma, des haasd dea, dea wos
eichan gaunzn Mura fo Leem wida auf gleich griagd. Bassz auf, aun den weaz
eam kenan: Ia weaz an Gschroppm fintn, in Fezzn eigwikkld, in an
Fuadadroog.'' Daun woan doda auf amoe rund um den Engl nu f"u mea in dera
Oat und woan heagodmessig mi n foen Gsch"afd untawex, und zwoa in dera Dua:
,,Da Heagod hoch droomad soe hochleem, und d Leid herunt soen si ausses"ang
midanaunda und mid si s"owa, waun sa si mid eam ausses"ang.'' Und wia daun
de gaunzn Engln wida d Fligln ausbraat ghohb haum, aufe in Hime, haum di
Schofhoeda gmaand: ,,Oesdan, hau ma uns noch Betlehem und schau ma, wos si
duat oogschb"ud hod und wos uns da Heagod ausrichdn lossn hod.'' Daraufhi
haum sa si fole Bosd umelossn und san zua Maria und zan Joseph und zu den
Buzzal in da Grippm kuman. Und wia s des oes x"ang haum, haum sa si foe
einegsch"udad, wos s scho fuahea dafo gehead haum. Und de ole, wos eana
zuaghuachd haum, hod s aus da Wesch ghaud iwa des, wos de Schofhoeda
daz"o"od haum. (Lukas 2,8-18)

          Wia drei Tschuuschn deheagr"aun, damid sa si a B"u'l eileng bei eam

Wia da Jesus jezd oeso doda woa (des gaunze is in Betlehem drunt in Jud"aa
bassiad, zu dera Zeid, wo da Herodes senioa grod Kenich gwesen is), san a
boa Gschdudiade aus Tschuuschien driim aundaunzd. Und de haum iwaroe
nochwassad: ,,Wo is n da frischgflakde Kenich fo d Judn? W"au mia haum an
Schdean aufgee x"ang, dea wos fia eam do is, und auf des aufe sam ma
ausgridn, damid ma si a B"u'l bei eam eileeng.'' Wia da oede Herodes de
Gschichd gschbaund hod, san eam gaunz schee de Grausbian aufgschdiing, und
in gaunz Jerusalem hod eana da Huad brend. Oeso hod a si d gaunzn Owapfoffn
und Owagneissa fo iwaroe rundumadum hoen lossn und hod s ausgfraadschld, wo
n da Messias (des haasd: dea wos s gaunze Bedigr"a"a fo d Leid blaniad) auf
d W"od kuma soetad. Drauf haum de xogd: ,,In Betlehem in Jud"aa. W"au s
nemlich in da Biwe haasd: ,Und du, Betlehem in Juda sein Laund, bisd fraunk
ned da lezde Dreg bei d noblichn Kaffs fo Jud"aa, w"au aus dia wiad dea Jass
kumman, dea wos auf meine Leid, auf mei Israel, schaud.''' Auf des aufe hod
da Herodes de Tschuuschn in da Ghaam eiglond und hod s eibrodn, damid s eam
daz"o"on, waun des woa, das s den Schdean daschbeanzld haum. Daun hod a
gmaand, si soen noch Betlehem gee, und hod xogd: ,,Hauz eich iwa d Heisa und
schauz, das s aussagriagz, wo des Buzzal is, und waun s as gfuntn hobz, daun
sogz ma s damid i aa woefoatn kau hii.'' Und de haum si in Herodes seine
Schm"a"a aughuachd und san oogrissn. Und do schau hea: dea Schdean, den wos
fuahea aufgee x"ang haum, dea is jezd fua eana hea, bis das a doda woa und
si eibremsd hod genau iwa dera Schd"o, wo dea Gschropp gwesn is. Wia s den
Schdean oeso wida daschbeanzld haum, haum sa si gfreid wia dreissk nokade
N"aga, und daun san s einegr"aud in des Schdallal und haum si aum Bauch
ghaud fua eam und haum eam an Seawas owagrissn, dea wos si gwoschn ghobd
hod. Daun haum s eanare Bakln und Binkln aufgmochd, wos s midbrocht haum,
und haum eam lauta schene Sochn gschenkd: Goed, Weirauch und an Baf"au. Und
w"au eana nocha draamd hod, das s liawa ned zruk soen zu den oedn
Schm"a"adandla fo an Herodes, san s hoed auf ana aundan Schdrossn, iwa d
Schreamsn, haam. Matth"aus 1, 1-12

                    ----------------------------------------


Oesdaun, scheeene greware Feiad"ag eich Mendschn!
Fias nexte Joa v"u"u"u Maaasl und ---ee kloa--- Xund"ad!

Ulrich